Dzisiej, na koniyc października wracômy do szpilania ło punkty do tabyli ligowyj. Do Chorzowa przijeżdżo Gwarek Tarnowskie Góry.
Towarzystwo Sportowe Gwarek Tarnowskie Góry powstôł we 1953 roku jako Koło Sportowe Zrzeszenia Sportowego „Górnik”. Łod 2015 roku trynerem jest Krzysztof Górecko, kiery ze drużinom krynci coroz to lepsze wyniki. Nôjwiynkszym sykcesem jest szpilanie we III Lidze.
We tym syzonie Gwarek zajmuje na ta chwila 6 plac we lidze (po 12 szpilach) mo 21 punktów, a łostatnio, u sia wygrôł aż 5-0 ze Polonią – Stal Świdnica.
Ruch Chorzów łobycnie mo seria 7 szpilów bez sfalonygo, a łostatnie 6 szpilów to nôsze wygrane. Dzisiej przistympujymy do szpilu jako lidery tabyli, po szpilu ło awans do Okryngowygo Pucharu Polski (we wtorek wygralimy ze Podlesianką Katowice 6-0) wiync czujymy, że dzisiej tyż wygrômy. Nósz typ: 3-0.
Ze wzglyndu na łobostrzynia dzisiej szpil na Cichyj 6 łodbyndzie sie bez udziału kybiców, ale idzie kupić RYLACJA TV zaś Radio Widzew za darmo zrobi radiowy LIVE => RUCH – GWAREK RADIO.
Szpil sztartuje ło godzinie 18:00, rylacje zacnom sie kole 17:50!
własne
szl_Latn szl_Latn szl_Latn szl_Latn szl_Latn szl_Latn pol_Latn